## Pravilnik o uvjetima i načinu korištenja sredstava Fonda za razvoj i zapošljavanje

### NN 65/2002 (5.6.2002.), Pravilnik o uvjetima i načinu korištenja sredstava Fonda za razvoj i zapošljavanje

# FOND ZA RAZVOJ  I ZAPOŠLJAVANJE

1118

Na
teme­lju članka 12. stavka 3. Zakona o Fondu za razvoj i zapoš­ljava­nje
(»Narodne novine«, broj 107/2001) Upravni odbor Fonda za razvoj i zapoš­ljava­nje
na prvoj sjednici, održanoj 14. ve­ljače 2002. godine, uz suglasnost Vlade
Republike Hrvatske dobivene na sjednici održanoj 9. svib­nja 2002. godine,
donio je

## PRAVILNIK

### O UVJETIMA I NAČINU KORIŠTENJA SREDSTAVA FONDA ZA RAZVOJ I ZAPOŠLJAVANJE

Članak 1.

Ovim
se Pravilnikom uređuju uvjeti i način realizacije programa iz Financijskog
plana Fonda za razvoj i zapoš­ljava­nje, te načini korište­nja sredstava Fonda
za razvoj i zapoš­ljava­nje (u nastavku teksta: FOND).

Članak
2.

FOND
ostvaruje sredstva iz s­ljedećih izvora:

–
iz sredstava od prodaje državne imovine,

–
iz dijela privatizacijskih prihoda,

–
iz državnog proračuna,

–
iz ostalih izvora u skladu sa zakonom.

Članak
3.

Ako
ostvarena sredstva FONDA nisu dovo­ljna za realizaciju projekata, Uprava FONDA,
odlukom Upravnog odbora, uz suglasnost Vlade, može uk­ljučiti javna poduzeća i
banke, te pokrenuti sustav međunarodne bilateralne i multilateralne surad­nje,
uklju­ču­jući strukturne fondove EU, strana ulaga­nja, te donacije i fondove za
razvoj iz svih re­gija.

Članak
4.

Sredstva
FONDA namije­njena su:

1.
za potica­nje projekata obrta, zadruga, malih, sred­nje veli­kih i velikih
poduzeća. Osobito će se podržati projekti koji se za­sni­vaju na otvara­nju
novih radnih mjesta, primjeni novih tehnologija i izvozu, a koji su pretežno
orijentirani na domaće resurse;

2.
za potica­nje zapoš­ljava­nja radnika, posebice mladih i školovanih ­ljudi;

3.
za podršku programima županija koje ulažu vlastita sredstva u realizaciju
programa zapoš­ljava­nja, razvoj poduzetništva i izgrad­nju gospodarske
infrastrukture;

4.
za potica­nje županija, gradova i općina pri otvara­nju poslovnih i razvojnih
centara;

5.
za potica­nje projekata koji razvojno aktiviraju nekretnine i opremu u vlasništvu
države;

6.
za obnovu u ratu razrušenih objekata, za razminira­nje i ekološko ozdrav­lje­nje
područja te za povratak prognanog i izbje­glog stanovništva:

7.
za ostale programe za koje se ocijeni da mogu pridonijeti razvoju Republike
Hrvatske.

Članak 5.

OSNOVNI KRITERIJI ZA FINANCIRANJE
PROJEKATA

1)
Projekti i programi utvrđeni u financijskom planu, koje je usvojio Hrvatski
sabor, financiraju se sredstvima FONDA pod uvjetom i na način kako je utvrđeno
financijskim planom FONDA odlukom Upravnog odbora FONDA.

2)
Neraspoređena sredstva koriste se za financira­nje projekata putem FONDA prema
s­ljedećim kriterijima:

–
otvara­nje novih radnih mjesta,

–
tržišna isplativost programa,

–
izvozna orijentacija programa,

–
korište­nje domaćih resursa

–
zadovo­ljava­nje propisa zaštite okoliša.

Sredstvima
FONDA pod točkom 2), financirat će se i postojeći projekti koji potiču:

–
dodatno zapoš­ljava­nje i održava­nje već postojećih radnih mjesta,

–
izvozne programe postojećih poduzeća,

–
restrukturira­nje poduzeća,

–
dugoročnu stabilnost restrukturiranog poduzeća

–
zadovo­ljava­nje propisa zaštite okoliša.

3.
Osim programa navedenih pod točkom 1). i 2). mogu se fi­nancirati programi
prikup­ljeni po županijama u skladu sa član­kom 1. stavak 2. topkom 3. Zakona o
Fondu za razvoj i zapoš­ljava­nje (»Narodne novine«, br. 107/1).

Članak
6.

Uprava
FONDA, odlukom Upravnog odbora, a uz suglasnost Vlade Republike Hrvatske,
raspisuje javni natječaj za prikup­lja­nje projekata koji bi se financirali
sredstvima FONDA.

Članak
7.

Javnim
natječajem podrobnije će se odrediti kreditni uvjeti financira­nja projekata te
kvantifikacija kriterija za vrednova­nje projekata iz članka 5. ovog
Pravilnika.

Članak
8.

Županije
odabiru i vrednuju projekte te ih predlažu Upravi FONDA.

Članak
9.

Pri
financira­nju svakog pojedinog projekta može se upotrijebiti jedan način ili više
načina financira­nja koje koristi FOND u skladu međunarodnim ugovornim obvezama
Republike Hrvat­ske, i to:

1. financira­nje po uvjetima ne lošijima
od onih na tržištu kapitala;

2. subvencionirane kamate na dugoročne
kredite pribav­ljene radi realizacije određenog izvozno orijentiranog projekta
u skladu sa člankom 5. ovog Pravilnika:

– iznos subvencije najviše do 3% kamata na
kredit odobren investitoru,

– isplata subvencije izravno kreditoru,
metodom koju utvrdi FOND;

3. otkup obveznica emitiranih u svrhu
prikup­lja­nja sredstava, kojima jedinice lokalne i područne (re­gionalne)
samouprave namjeravaju podržati određeni projekt ulaga­njem u novcu:

– prema uvjetima emisije,

– do 50% ukupne emisije;

4. dodjela nekretnina i opreme kojima
raspolaže Republika Hrvatska:

5. bespovratne potpore projekta mogu se
odobriti u visini od 15% do 40% iznosa kredita. Odluke o ovom načinu financira­nja,
udio koje­ga ne smije premašivati 20% sredstava prema financijskom planu FONDA
predviđenih za tu stavku, donijet će Upravni odbor na prijedlog Uprave FONDA.

Bespovratna potpora daje se pretvara­njem
odobrenog kredita u vlasnički udio nakon povrata 50% kredita ako se ocijeni da
su u programu ispu­njeni svi kriteriji propisani ovim Pravilnikom i javnim
natječajem.

Bespovratna potpora može se odobriti i
otpisom od 15% do 40% kredita ako se ocijeni da program strogo ispu­njava
kriterije novozapoš­ljava­nja i dugoročne ekonomske stabilnosti, te ako nakon
dvije godine uspješnog provođe­nja programa reinvestira u da­lj­nji razvoj ili
nove programe.

Članak 10.

FOND neće ograničiti broj projekata koji
se mogu natjecati. Projekti će se financirati prema mogućnostima financijskog
plana FONDA. Projekti koji se ne odobre za financira­nje u jednom natječajnom
krugu, ravnopravno sudjeluju na s­ljedećem natječaju.

Članak 11.

Odabrani projekti nakon proteka natječajem
utvrđenog razdob­lja, financiraju se sredstvima FONDA, koja se raspoređuju
kontinuirano, prema prihvaćenom financijskom planu FONDA.

Članak 12.

Sredstva FONDA poči­nju se raspoređivati
tek onda kada u natječajem propisanom roku Uprava FONDA, uz odluku Upravnog
odobra, prihvati projekte.

Članak 13.

Uprava FONDA obvezna je u roku 60 dana od
dana stupa­nja na snagu ovog Pravilnika izraditi program rada, smjernice,
kriterije i upute za korište­nje sredstava FONDA i uvjete za objav­ljiva­nje
natječaja za programe koje nisu utvrdila ministarstva.

Članak 14.

Ovaj Pravilnik stupa na snagu 8 dana od
dana objave u »Narodnim novinama«.

Predsjednik
Upravnog odbora
**dr. sc. Mato Crkvenac,** v. r.

Pravilnik, NN 65/2002-1118